Държавен вестник, бр. 9, 2000 г., стр. 77

Б Р О Й 9
Д Ъ Р Ж А В Е Н   В Е С Т Н И К
С Т Р .  7 7
МИНИСТЕРСТВО
 НА ОКОЛНАТА СРЕДА И ВОДИТЕ
РАЗРЕШЕНИЕ № 6
от 17 декември 1999 г.
за търсене и проучване на метални полезни изкопае-
ми—подземни богатства по чл. 2, т. 1 от Закона
за подземните богатства—в площта “Ихтиман—
Вакарел”, Софийска област
На основание чл. 5, т. 1 и чл. 7, ал. 1, т. 9 във връзка
с чл. 39, ал. 1, т. 2 и чл. 51, ал. 1, 2 и 3 от Закона за
подземните богатства и Решение № 712 от 18.ХI.1999 г.
на Министерския съвет за одобряване на проект на
разрешение за търсене и проучване на метални полез-
ни изкопаеми в района “Ихтиман—Вакарел” по повод
заявление на “Болкан Минерал енд Майнинг”—АД,
подадено в Министерството на околната среда и води-
те, регистрирано с входящ № 26-00-539 на 14.IV.1999 г,
разрешавам на “Болкан Минерал енд Майнинг”—АД,
титуляр на разрешението, дружество регистрирано с
Решение № 3 от 27.I.1999 г. на Софийския окръжен съд
по ф.д. № 1284/97 г., с адрес по съдебна регистрация:
България, Софийска област, с. Челопеч, администра-
тивната сграда на “Бимак”—АД:
1. Да извърши търсене и проучване на метални
полезни изкопаеми—подземни богатства по чл. 2, т. 1
ЗПБ, при следните условия:
1.1. търсенето и проучването да се извърши за сметка
на титуляря в района “Ихтиман—Вакарел”, Софийска
област, с размери на площта 160 кв. км;
1.2. границите на площта за търсене и проучване са
определени с координатите на граничните точки съглас-
но приложение № 1—карта на площта, и приложение
№ 2—списък с координати на точките в координатна
система 1970 г.—към договора за търсене и проучване.
2. Определям срок на разрешението 3 години. Раз-
решението влиза в сила от датата на сключване на
договора за търсене и проучване.
3. Определям годишна такса за площта в размер
60 лв./кв.км в съответствие с чл. 1, т. 2а от приложение
№ 2 на “Тарифа за годишните такси за площ, които се
събират от титулярите на разрешения за търсене и/или
проучване на подземни богатства” към ПМС № 125 от
16 юни 1999 г.
4. Дейностите по предоставеното разрешение да се
извършват:
4.1. съгласно изискванията на ЗПБ за опазване на
земните недра, подзаконовите нормативни актове по
неговото прилагане и другите нормативни актове по
опазване на околната среда;
4.2. при спазване изискванията на действащите
нормативни актове за опазване на защитените терито-
рии, обектите на националната сигурност, на отбрана-
та на страната и на обществения ред;
4.3. в съответствие с установените технически нор-
ми и български стандарти;
4.4. съгласно условията на сключения договор.
5. Цялата геоложка и техническа информация и при-
добитият от титуляря веществен материал в резултат на
дейностите по това разрешение е собственост на минис-
търа на околната среда и водите и на титуляря на разре-
шението. След прекратяване на разрешението цялата
информация става собственост на българската държава
и се предава в Националния геофонд, а “Болкан Минерал
енд Майнинг”—АД, получава копие от нея, което не може
да бъде предоставяно на трета страна.
6. Основните права на титуляря на разрешението са:
6.1. да извършва всички необходими дейности, на-
сочени към откриване на находища на метални полез-
ни изкопаеми;
6.2. да извършва оценка на находища на метални
полезни изкопаеми, включително и добив за техноло-
гични изследвания;
6.3. да заяви в срока на разрешението откритието
за геоложко или търговско с оглед на надлежното му
регистриране в съответствие със ЗПБ;
6.4. да получи по право концесия за добив при услови-
ята по чл. 29 ЗПБ и да си възстанови фактическите раз-
ходи, които е извършил за търсене и проучване, от при-
ходите от добитите количества метални полезни изкопа-
еми, в съответствие с действащото законодателство;
6.5. да ползва геоложка и техническа документация
и информация за площта по т. 1.1 и 1.2 съгласно усло-
вията и реда в Националния геофонд.
7. Основните задължения на титуляря на разреше-
нието са:
7.1. да извършва дейността по т. 1 въз основа на
цялостен проект и годишни работни проекти в съот-
ветствие със ЗПБ и работна програма, съгласувани с
Министерството на околната среда и водите (МОСВ);
7.2. да предлага за одобрение от МОСВ мотивира-
ни промени в проектите и работните програми в съот-
ветствие с получените геоложки резултати;
7.3. да заплаща на МОСВ дължимите такси за площ
в размерите, при условия и в срокове съгласно дейст-
ващото законодателство и договора за търсене и про-
учване на метални полезни изкопаеми;
7.4. да представи в срок определените в това разре-
шение и в договора за търсене и проучване гаранции;
7.5. да осигури съвременни технически и техноло-
гични средства за извършване на дейността по т. 1;
7.6. да допуска по всяко време до площта по т. 1.1
и 1.2 контролни органи и оторизирани представите-
ли на министъра на околната среда и водите и да им
предоставя документи и информация, имащи отно-
шение към изпълнение на задълженията по догово-
ра за търсене и проучване;
7.7. да води и предоставя на МОСВ пълна и подроб-
на документация и информация за геоложките изслед-
вания и другите дейности по предоставеното разреше-
ние за площта по т. 1.1 и 1.2 в съответствие със ЗПБ и
договора за търсене и проучване, както и да осигурява
поверителността им;
7.8. да отчита резултатите от геоложкото търсене и
проучване и другите дейности по предоставеното раз-
решение чрез етапни отчети и окончателен доклад,
изготвени по съгласуван с МОСВ формат;
7.9. да отчита изпълнението на работните проекти,
вложените средства и получените основни резултати
ежегодно с писмен доклад до министъра на околната
среда и водите;
7.10. да предостави на МОСВ придобития вещес-
твен материал от проби, сондажна ядка и образци
след приключване на изследователските работи, свър-
зани с него, до един месец преди изтичане срока на
договора;
7.11. при откриване на находки, които имат призна-
ци на археологически обекти и паметници на култура-
та, да спре временно работата и предприеме предвиде-
ните действия в чл 18, ал. 1 от Закона за паметниците
на културата и музеите;
7.12. да уведомява незабавно министъра на окол-
ната среда и водите за нововъзникнали обстоятелс-
тва, създаващи опасност за националната сигурност,
отбраната на страната и обществения ред, за околна-
та среда, както и за защитените със закон територии
и обекти;
7.13. да осигури безопасни и здравословни условия
на труд, обучение и преквалификация на персонала за
срока на разрешението;
7.14. да разработи и представи на министъра на
околната среда и водите и на компетентните държавни
органи за съгласуване проект за рекултивация на площ-
та по т. 1.1 и 1.2 в срок до 6 месеца от сключването на
договора за търсене и проучване и да извърши рекул-
тивацията съгласно изготвения проект до приключва-
не на срока на договора;